
REFERAT
Privind participarea Consiliului Local în calitate de coorganizator al manifestării „Festivalul de Arta Fotografica - In acceasi lumina”, organizat de Asociatia AT4T
Asociatia AT4T din Timişoara a depus solicitarea nr. SC2006-  000678/ 13.01.2006 privind manifestarea „Festivalul de Arta Fotografica - In acceasi lumina” in perioada 18 februarie-18 mai 2006.
Prin iniţiativa sa, AT4T doreşte să sprijine tinerii talentaţi, interesaţi de artă şi cultură, care îşi valorifică prin intermediul acestora latura creativă şi spiritul inovator. În acelaşi timp, se urmăreşte promovarea fotografiei ca modalitate de exprimare artistică şi atragerea unui public cât mai larg înspre acest gen de manifestare artistică. 

Proiectul poate avea însă un puternic impact social, atrăgând atenţia atât participanţilor, cât şi comunităţii, asupra unei probleme frecvente în societatea contemporană. Respingerea celor care se diferenţiază într-un grup social, pe de o parte, şi indiferenţa altora faţă de problema astfel iscată, pe de altă parte, ne-au determinat să abordăm tema discriminării.
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 

4.000 RON, din cap.67.02. „Cultură, recreere şi religie” (67.02.05.02. Servicii recreative si sportive-Tineret).

Detalii referitoare la această manifestare se află în materialul anexat.  

